ఆ దంపతులకు కాకులే లోకం. తమ పిల్లల్లెక్క. ఉదయాన్నే వచ్చి పలుకరించే వాటిని విడిచి ఉండలేరు. వదిలి ఎక్కడికీ వెళ్లనూ లేరు. నిత్యం ఆహారం అందిస్తూ, కన్నబిడ్డల్లెక్క సంరక్షిస్తున్నారు. ఇంటి చుట్టూ వాలి ‘కావ్‌.. కావ్‌..’ అని అరుస్తోంటే, తమ పిల్లలే పిలిచారని సంబురపడుతారు. కానీ, ఈ ప్రేమ వెనుక ఓ విషాద గాథ ఉన్నది. అదేంటో మధ్యపేజీలో చదవండి.
ఉద్యోగ విరమణ పొందిన ఆ దంపతులు కాకులను సంరక్షిస్తూ వాటిపై ప్రేమాభిమానాన్ని చాటుకుంటున్నారు. వాటికి సమయానుగుణంగా ఆహారాన్ని వండి పెట్టడంతోపాటు బిస్కెట్ల లాంటి చిరు తిళ్లను సమకూరుస్తూ పిల్లల్లా చూసుకుంటున్నారు. ఎవరూ పట్టించుకోని ఆ పక్షుల్లో తమ కొడుకు, బిడ్డలను చూసుకుంటూ పక్షి ప్రేమికులుగా గుర్తింపు పొందారు.
పెద్దపల్లి, జనవరి 23(నమస్తే తెలంగాణ): ఆ దంపతులు కాకులను కంటికి రెప్పలా సాకుతున్నారు. వాటిలో తమ కొడుకు బ్డిడలను చూసుకుంటున్నారు. దీని వెనుక కదిలించే ఓ కన్నీటి కథ ఉన్నది. సుల్తానాబాద్‌లోని గాంధీనగర్‌కు చెందిన అల్లం సత్యనారాయణ, భాగ్యలక్ష్మి దంపతులు రిటైర్డ్‌ ప్రధానోపాధ్యాయులు. 2007 వరకు వీరి జీవితం ఇద్దరు పిల్లలతో సంతోషంగా సాగింది. కానీ, విధి వెక్కిరించింది. బీటెక్‌ ఫైనలియర్‌ చేస్తున్న కూతురు పుణ్యవతి (20) 2007లో బ్రెయిన్‌ ట్యూమర్‌తో చనిపోయింది. దాని నుంచి తేరుకోక ముందే మరో విషాదం వెంటాడింది. హైదరాబాద్‌లో సాఫ్ట్‌వేర్‌ ఇంజినీర్‌గా పని చేస్తున్న కొడుకు వెంకటరమణ (25), 2010లో బోన్‌ క్యాన్సర్‌తో ప్రాణాలు కోల్పోవడం వారిని తీవ్రంగా కుంగదీసింది. ఆ దుఃఖం నుంచి మెల్లమెల్లగా తేరుకునే ప్రయత్నం చేశారు. 2010లో సత్యనారాయణ తన చెల్లె కొడుకు హరికృష్ణ (18)ను దత్తత తీసుకున్నారు. చదివించి, కరీంనగర్‌లోని ఓ ప్రైవేట్‌ ల్యాబ్‌లో ఉద్యోగం వచ్చిన తర్వాత 2016లో పెళ్లి చేశారు. 2014లో సత్యనారాయణ, 2016లో భాగ్యలక్ష్మి రిటైర్డ్‌ అయ్యారు.
బిడ్డ, కొడుకు కర్మకాండల సమయంలో పిండం (ఆహారం) పెట్టినప్పుడు కాకులు పెద్ద సంఖ్యలో వచ్చి తిన్నాయి. మరణించిన తమ పిల్లలు, పెద్దలే వచ్చి తిన్నారని, వారు సంతృప్తి చెందారని ఆ దంపతులు భావించారు. ఆ విషయాన్ని తమ మనుసు తొలగించలేక పోయారు. రిటైర్డ్‌ అయిన తర్వాత కాకులను చేరదీయడం మొదలుపెట్టారు. ప్రతి రోజూ తమ ఇంటి ముందు గోడపై ఆహారం, నీళ్లు పెట్టడం ప్రారంభించారు. మెల్లమెల్లగా కాకులు రావడం మొదలైన తర్వాత సంరక్షణపై మరింత దృష్టి పెట్టారు. ఉదయం 6గంటలకు బిస్కెట్లు, 8గంటలకు ఇంట్లో ఏ టిఫిన్‌ ఉంటే ఆ టిఫిన్‌ (ఇడ్లీ, వడ, దోస, ఉప్మా), మధ్యాహ్నం ఒంటి గంటకు భోజనం (అన్నం, కూర కలిపిన ఆహారం) పెడుతున్నారు. వీటి కోసం ఎక్కడికి వెళ్లకుండా ఇంటి వద్దనే ఉంటున్నారు. తమ పిల్లల్లా సాకుతూ, ఏలోటు రాకుండా చూస్తున్నారు. మూడేళ్ల నుంచి కాకుల సంఖ్య పెరిగిందని, ప్రస్తుతం 30 వరకు చేరిందని ఆ దంపతులు సంబురపడుతున్నారు. ఉదయాన్నే ఇంటి పరిసరాల్లో వాలి సందడి చేస్తాయని, ‘కావ్‌ కావ్‌'మంటూ తమను నిద్రలేపుతాయని సంతోషంగా చెబుతున్నారు.
సత్యనారాయణ దంపతులు సేవా కార్యక్రమాలతోనూ పెద్దమనసు చాటుకుంటున్నారు. తమను నమ్ముకుని వచ్చే పేదలను ఆర్థికంగా ఆదుకుంటున్నారు. పేదపిల్లల చదువులు, ఆడ పిల్లల పెండ్లికి 2లక్షల సాయం అందిస్తున్నారు. వృద్ధులకు నెల నెలా పింఛన్‌ ఇస్తున్నారు. అన్నదానాల కోసం పెద్దపల్లి, సుల్తానాబాద్‌, కరీంనగర్‌లోని పలు ఆలయాలకు 3లక్షల వరకు విరాళం ఇచ్చారు. కరీంనగర్‌లో తమకున్న ఇంటిని తక్కువ రెంట్‌కే ఇస్తున్నారు. దాదాపు ప్రతి నెలా 10వేలకు పైగా ఖర్చు చేస్తూ, సేవాగుణం చూపుతున్నారు.
మా ఇంటి పెద్దలతో పాటు కొడుకు, బిడ్డ నలుగురు మృతి చెందడం మమ్మల్ని తీవ్రంగా కలచి వేసింది. చాలా కుంగిపోయాం. అప్పటి నుంచి పక్షులనే పిల్లలుగా భావిస్తున్నాం. కాకులతో స్నేహం చేస్తున్నాం. వాటి కోసమే ఇంటి వద్ద ఉంటున్నాం. ఎక్కడికి వెళ్లినా వాటి సమయం వరకు కచ్చితంగా ఇంటికి చేరుకుంటున్నాం. ప్రతి రోజూ వాటికి ఆహారం పెడుతున్నాం. మధ్యాహ్నం అన్నంలో ఆమ్లెట్‌ను అవి బాగా ఇష్టంగా తింటాయి. అందుకే ప్రతి రోజూ ఆమ్లెట్‌ పెడుతున్నాం. అవి వచ్చి తింటుంటే మా పెద్దలు, పిల్లలే తింటున్నట్లు అనిపిస్తుంది. అవి ఇంటి పైకి వచ్చి కావ్‌.. కావ్‌ అని పిలుస్తోంటే.. మా బిడ్డలే మమ్మల్ని పిలుస్తున్నట్లు అనిపిస్తున్నది.
aa dampatulaku kaakule lokam. tama pillallekka. udayaanne vachi palukarinche vaatini vidichi undaleru. vadili ekkadiki vellanuu leru. nityam aahaaram andistuu, kannabiddallekka samrakshistunnaaru. inti chuttu vaali ekave.. kavi..u ani arustonte, tama pillale pilichaarani samburapadutaaru. cony, ee prema venuka oo vishaada gaatha unnadi. adento madhyapejeelo chadavandi.
udyoga viramana pondina aa dampatulu kaakulanu samrakshistuu vaatipai premaabhimaanaanni chaatukuntunnaaru. vaatiki samayaanugunamgaa aahaaraanni vandi pettadamtopaatu bisketla lanti chiru tillanu samakuurustuu pillalla chusukuntunnaru. evaruu pattinchukoni aa pakshullo tama koduku, biddalanu chusukuntu pakshi premikulugaa gurtimpu pondaaru.
peddapalli, janavari 23(namaste telamgaana): aa dampatulu kaakulanu kantiki reppala saakutunnaaru. vaatilo tama koduku bdidalanu chusukuntunnaru. deeni venuka kadilinche oo kanneeti katha unnadi. sultaanaabaadheloni gaandhiinagarenku chendina allam satyanarayana, bhagyalakshmi dampatulu retired pradhaanopaadhyaayulu. 2007 varaku veeri jeevitam iddaru pillalatho santoshamgaa saagindi. cony, vidhi vekkirinchindi. beateky finaliery chestunna koothuru punhyavati (20) 2007loo braine tumerentho chanipoyindi. daani nunchi terukoka munde maro vishaadam ventaadindi. hyderabadelo saffeyverky ingineergaa pani chestunna koduku venkataramana (25), 2010loo bone cancersetho praanaalu kolpovadam vaarini teevramgaa kungadeesindi. aa dukkham nunchi mellamellagaa terukune prayatnam chesaru. 2010loo satyanarayana tana chelle koduku harikrishna (18)nu dattata teesukunnaru. chadivinchi, kareemnagaremloni oo private labelo udyogam vachina tarvaata 2016loo pelli chesaru. 2014loo satyanarayana, 2016loo bhagyalakshmi retired ayyaru.
bidda, koduku karmakandala samayamlo pindam (aahaaram) pettinappudu kaakulu pedda sankhyalo vachi tinnayi. maraninchina tama pillalu, peddale vachi tinnarani, vaaru santrupti chendaarani aa dampatulu bhaavinchaaru. aa vishayaanni tama manusu tolaginchaleka poyaru. retired ayina tarvaata kaakulanu cheradeeyadam modalupettaaru. prati roojoo tama inti mundu godapai aahaaram, neellu pettadam praarambhinchaaru. mellamellagaa kaakulu ravadam modalaina tarvaata samrakshanapai marinta drushti pettaaru. udayam 6gantalaku bisketlu, 8gantalaku intlo e tiffin unte aa tiffin (idley, vada, dosa, upma), madhyaahnam onti gantaku bhojanam (annam, kuura kalipina aahaaram) pedutunnaaru. veeti kosam ekkadiki vellakunda inti vaddane untunnaru. tama pillalla saakutuu, elotu rakunda chustunnaru. moodella nunchi kaakula sankhya perigindani, prastutam 30 varaku cherindani aa dampatulu samburapadutunnaaru. udayaanne inti parisaraallo vaali sandadi chestayani, ekave kavi'mantuu tamanu nidraleputaayani santoshamgaa chebutunnaru.
satyanarayana dampatulu seva kaaryakramaalatoonuu peddamanasu chaatukuntunnaaru. tamanu nammukuni vache pedalanu aardhikamgaa aadukuntunnaru. pedapillala chaduvulu, aada pillala pendliki 2lakshala saayam andistunnaaru. vruddhulaku nela nela pinchan istunnaru. annadaanaala kosam peddapalli, sultanabadsai, kareemnagaremloni palu aalayaalaku 3lakshala varaku viraalam icharu. kareemnagarelo tamakunna intini takkuva renteke istunnaru. daadaapu prati nela 10velaku paiga kharchu chestu, sevagunam chuuputunnaaru.
maa inti peddalatoe paatu koduku, bidda naluguru mruti chendadam mammalni teevramgaa kalachi vesindi. chala kungipoyam. appati nunchi pakshulane pillalugaa bhavistunnam. kaakulatho sneham chestunnam. vaati kosame inti vadda untunnam. ekkadiki vellina vaati samayam varaku kachitamgaa intiki cherukuntunnam. prati roojoo vaatiki aahaaram pedutunnam. madhyaahnam annamlo aamletynu avi baga ishtamgaa tintaayi. anduke prati roojoo amlete pedutunnam. avi vachi tintunte maa peddalu, pillale tintunnatlu anipistundi. avi inti paiki vachi kavi.. kavi ani pilustonte.. maa biddale mammalni pilustunnatlu anipistunnadi.